CELEX: 62022CN0227
Language: hu
Date: 2022-03-31 00:00:00
Title: C-227/22. sz. ügy: Az Administrativen sad Gabrovo (Bulgária) által 2022. március 31-én benyújtott előzetes döntéshozatal iránti kérelem – IL kontra Regionalna direktsia „Avtomobilna administratsia” Pleven

2022.6.20.   
            
            
               HU
            
            
               Az Európai Unió Hivatalos Lapja
            
            
               C 237/38
            
         
      Az Administrativen sad Gabrovo (Bulgária) által 2022. március 31-én benyújtott előzetes döntéshozatal iránti kérelem – IL kontra Regionalna direktsia „Avtomobilna administratsia” Pleven
      (C-227/22. sz. ügy)
      (2022/C 237/48)
      Az eljárás nyelve: bolgár
      
         A kérdést előterjesztő bíróság
      
      Administrativen sad Gabrovo
      
         Az alapeljárás felei
      
      
         Felülvizsgálati kérelmet előterjesztő fél: IL
      
         Ellenérdekű fél: Regionalna direktsia „Avtomobilna administratsia” Pleven
      
         Az előzetes döntéshozatalra előterjesztett kérdés
      
      Lehetővé teszik-e a 2006/126 irányelv (1) rendelkezései a tagállamok számára, hogy arra kötelezzék a С, CE, C1, C1E, D, DE, D1 és D1E kategóriájú járművek vezetőit, hogy a vezetői engedély érvényességi idejénél rövidebb időközönként vessék alá magukat a fizikai és szellemi alkalmasságuk megállapítására irányuló orvosi vizsgálatnak, és hogy ezzel összefüggésben (a vezetői engedélyen kívül) az említett járművezetők alkalmasságát igazoló külön dokumentumot is megköveteljenek? Vagy az említett kategóriákban kiállított érvényes vezetői engedéllyel való rendelkezés a járművezető fizikai és szellemi alkalmasságát is igazolja egyúttal, mivel ez az alkalmasság már az engedély első ízben történő kiállításakor, illetve megújításakor megállapítást nyert?
      
         (1)  A vezetői engedélyekről szóló, 2006. december 20 i 2006/126/EK európai parlamenti és tanácsi irányelv (HL 2006. L 403., 18. o.).